สวัสดีค่ะอยากสอบถามเกี่ยวกับการตรวจ HIV คือได้มีการตรวจเลือด 2 ครั้ง รอบเเรกตรวจหลังเสี่ยง 31วัน ที่คลินิกเอกชนด้วยน้ำยา 4TH Gen ผล Negative เเละได้ตรวจรอบที่สอง หลังเสี่ยงที่3เดือน ประมาณ 101วัน เเต่รอบสองตรวจที่ รพ.รัฐ ในใบรับรองไม่ได้เเจ้งว่าตรวจโดยน้ำยาอะไร มีเเต่คำว่า CMIA ผลออกมา Negative อยากสอบถามคุณว่า ผลทั้งสองครั้งนี้เชื่อถือได้ไหม เเล้วต้องรอตรวจอีกที่ 6 เดือนมั๊ย เเล้ว การตรวจเเบบ CMIA เป็นการตรวจโดยใช้น้ำยาอะไร
สวัสดีค่ะ การตรวจว่าเป็น hiv หรือไม่นั้น อธิบายคร่าวๆคือ1.ตรวจเชื้อ hiv เองเลย อันนี้จะตรวจยากและมีค่าใช้จ่ายสูง ผลแน่นอนภายใน 7-10 วันหลังมีความเสี่ยง2.ตรวจภูมิคุ้มกันต่อเชื้อ hiv ให้ผลแน่นอนมากกว่า 99% ที่ 3 เดือน ถ้าตรวจที่ช่วง 1 เดือนในบางคนภูมิต่อเชื้ออาจจะยังไม่ขึ้น3. ตรวจภูมิคุ้มกัน hiv กับเชื้อไปร่วมกัน จะให้ผลที่แน่นอนที่ประมาณ 14-21 วันหลังมีความเสี่ยงCMIA ย่อมาจากChemiluminescent microparticle immunoassay (CMIA) ค่ะ ซึ่งเป็นการตรวจวัดเชิงภาพของ HIV P-24 Antigen และแอนติบอดีต่อ HIV-1 และ/หรือ HIV 2 นั่นคือการตรวจชนิดที่ตรวจทั้งเชื้อและภูมิไปพร้อมๆกันหรือก็คือการใช้น้ำยา 4th Gen ให้ผลที่แน่นอนเกิน 90% ได้ที่ประมาณ 14-21 วันดังกล่าวไป และผลที่ 90 วันหลังรับเชื้อ ให้ผลแน่นอนเกิน 99%ดังนั้นในกรณีนี้ที่ตรวจ 90 วันหลังเสี่ยงมาแล้วให้ผลลบ จึงค่อนข้างจะแน่นอนว่าผลเป็นลบจริงค่ะ